ที่ มท ๐๘๑9.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ธันวาคม 2567

เรื่อง ขอเชิญเข้าร่วมประกาศเจตนารมณ์ และเข้าร่วมประชุมเชิงปฏิบัติการแลกเปลี่ยนเรียนรู้เพื่อพัฒนา ศักยภาพบุคลากรสาธารณสุข สำหรับผู้นำชุมชน และแกนนำชุมชน เพื่อขยายผลอาสาสมัครประจำหมู่บ้าน   
 ทูตไอโอดีน

เรียน ผู้ว่าราชการจังหวัดทุกจังหวัด

สิ่งที่ส่งมาด้วย สำเนาหนังสือกรมอนามัย ด่วนที่สุด ที่ สธ 0906.06/8847

ลงวันที่ 29 พฤศจิกายน 2567 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากกรมอนามัยว่า ได้กำหนดจัดการประชุม  
เชิงปฏิบัติการแลกเปลี่ยนเรียนรู้เพื่อพัฒนาศักยภาพบุคลากรสาธารณสุข สำหรับผู้นำชุมชน และแกนนำชุมชน เพื่อขยายผลอาสาสมัครประจำหมู่บ้านทูตไอโอดีน ซึ่งมีกิจกรรมสำคัญ คือ การประกาศเจตนารมณ์การสร้างความร่วมมือ  
การขับเคลื่อนนโยบายการจัดการและแก้ไขปัญหาภาวะทุพโภชนาการในเด็กปฐมวัยไทย ระหว่างกรมอนามัย กระทรวงสาธารณสุข และกรมส่งเสริมการปกครองท้องถิ่น และพัฒนาศักยภาพภาคีเครือข่าย ภายใต้หัวข้อ “พลัง 3 สร้าง สร้างเด็กปฐมวัยไทยคุณภาพแก้ไขปัญหาเตี้ย ผอม อ้วน ผสาน 3 สารอาหารสำคัญ ลดภาวะซีดและไอโอดีน เพื่อเด็กปฐมวัยไทย สูงดีสมส่วน ฉลาดสมวัย และห่างไกล NCDs ในอนาคต” ระหว่างวันที่ 17 – 18 ธันวาคม 2567 ณ โรงแรมทีเค พาเลซ แอนด์ คอนเวนชั่น กรุงเทพมหานคร และรับฟังผ่านช่องทาง Facebook Live กรมอนามัย ในการนี้ จึงขอเชิญบุคลากรจากหน่วยงานในสังกัด เข้าร่วมรับฟังการประกาศเจตนารมณ์ และเข้าร่วมประชุมฯ

กรมส่งเสริมการปกครองท้องถิ่น จึงขอความอนุเคราะห์จังหวัดแจ้งองค์กรปกครองส่วนท้องถิ่น ดังนี้

1. มอบหมายบุคลากรที่เกี่ยวข้องจากองค์การบริหารส่วนจังหวัด และโรงพยาบาลส่งเสริมสุขภาพตำบลในสังกัดองค์การบริหารส่วนจังหวัด เข้าร่วมรับฟังการประกาศเจตนารมณ์ และเข้าร่วมประชุมตามวัน และเวลาดังกล่าว ผ่านช่องทาง Facebook Live กรมอนามัย

2. แจ้งผู้บริหาร และสถานศึกษาในสังกัดมอบหมายบุคลากรที่เกี่ยวข้อง อาทิ ครูพี่เลี้ยงเด็ก และผู้ประกอบอาหารจากสถานพัฒนาเด็กปฐมวัย เข้าร่วมรับฟังการประกาศเจตนารมณ์ และเข้าร่วมประชุมตามวัน และเวลาดังกล่าว ผ่านช่องทาง Facebook Live กรมอนามัย

ทั้งนี้ สามารถดาวน์โหลดสิ่งที่ส่งมาด้วยได้ที่เว็บไซต์ https://shorturl.asia/OjW50 หรือ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานส่งเสริมสุขภาพ

โทร. ๐-๒๒๔๑-9000 ต่อ 5405

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวสุจิตรา ดาวเรือง/นางสาวสุพรรณนิภา เยื่อใย

ร.อสถ. ..........................................

ผอ.กสธ. …………………...................

ผอ.กง.สส. ......................................

จนท. พิมพ์/ทาน ………………………

